ରାୟଗଡାଃ ଆମେ ବି ମଣିଷ । ଆମର ବି ସମାଜରେ ସଂମ୍ମାନର ସହ ବଞ୍ଚିବାର ଅଧିକାର ଅଛି । ଆମେ ଆଜି ସ୍ୱାବଲମ୍ବୀ । କିନ୍ନରଙ୍କୁ ମିଳିଲା ବଞ୍ଚିବାର ରାହା । ସମାଜରେ ବସବାସ କରୁଥିବା ତୃତୀୟ ଲିଙ୍ଗଙ୍କୁ ସ୍ୱାବଲମ୍ବନଶୀଳ କରାଇବା ପାଇଁ ସରକାରଙ୍କ ଅଭିନବ ପ୍ରୟାସ ।
ରାୟଗଡା ଜିଲ୍ଲା ଗୁଣୁପୁର ପୌର ପରିଷଦ ପକ୍ଷରୁ କିନ୍ନରଙ୍କୁ ସ୍ୱାବଲମ୍ବନ କରେଇବା ଉଦ୍ଦେଶ୍ୟ ରେ ଭିନ୍ନ ଏକ ପ୍ରୟାସ କରାଯାଇଛି । ବ୍ୟାଟେରୀ ଚାଳିତ ଅଟୋ ପ୍ରଦାନ କରାଯାଇ ସେମାନଙ୍କୁ ରୋଜଗାରର ବାଟ ଦେଖାଯାଇଛି ।
କିନ୍ନରଙ୍କୁ ସ୍ୱାବଲମ୍ବୀ କରାଇ ଜୀବିକା ଯୋଗାଇ ଦେବାକୁ ଗୁଣୁପୁର ପୌର ପରିଷଦ ଅନନ୍ୟ ପ୍ରୟାସ କରିଛି । କିନ୍ନରଙ୍କ ପାଇଁ ବ୍ୟାଟେରୀ ଚାଳିତ ଅଟୋ ବ୍ୟବସ୍ଥା ଆରମ୍ଭ କରିଛି ପ୍ରଶାସନ । ଅଟୋ ଚଳାଇ ସେମାନେ ସ୍ବାବଲମ୍ବି ହେବେ ।
ଏବେ ଏହି ପଦକ୍ଷେପ ନିଆଯାଇଥିବା ବେଳେ ଆଗମୀ ଦିନରେ କିନ୍ନର ମାନଙ୍କ ଅଧିକାର ଓ ଜୀବନ ଜୀବିକା ଉପରେ ଅଧିକ ଗୁରୁତ୍ୱ ଦିଆଯିବ ବୋଲି ଗୁଣୁପୁର ଉପଜିଲ୍ଲାପାଳ କହିଛନ୍ତି ।
ବ୍ୟାଟେରୀ ଚାଳିତ ଯାନ ଦ୍ୱାରା ପ୍ରଦୂଷଣ କମିବା ସହ କିନ୍ନରଙ୍କୁ ସମାଜର ମୁଖ୍ୟ ସ୍ରୋତରେ ସାମିଲ କରାଯାଇ ସେମାନଙ୍କୁ ରୋଜଗାରର ବାଟ ଦେଖାଯାଇଛି । ତେବେ କିନ୍ନରଙ୍କ ପାଇଁ ନିଆଯାଇଥିବା ପ୍ରଶାସନର ଏହି ପଦକ୍ଷେପକୁ ବିଭିନ୍ନ ମହଲରେ ପ୍ରାଂସା କରାଯାଇଛି ।
